ભક્તિ જ મનમાં કે ચેતનામાં શ્રેષ્ઠ સ્થિરતા લાવી શકે છે. ભક્તિ તો પ્રેમરૂપ છે. પ્રેમની પરાકાષ્ઠા એ ભક્તિ છે. આ ભક્તિ વિશ્રામમાં ઉપલબ્ધ છે, કાર્યમાં નહીં. બધા પ્રકારનાં કામમાંથી વિશ્રામ મેળવો – એવું રામ કહે છે. વિશ્રામમાં રામ છે. દુનિયાદારીનાં કામ છોડીને આપણે કર્મકાંડમાં ગૂંચવાઇ જઇએ છીએ ત્યારે ઘણીવાર એવું થાય કે કર્મકાંડ તો કરીએ છીએ પરંતુ તેમાં મન લાગતું નથી. વિચારીએ છીએ કે આ ક્યારે પૂરું થશે? હાથમાં માળા ફેરવતા ત્યારે કોઇને એવો વિચાર આવે કે ક્યારે આને પૂરું કરીએ, ક્યારે ઊભા થઇએ.